ભારતે વિશ્વના તખતા પર મજબૂત થવું હોય તો પડોશી સાથે સારા સંબંધો કેળવવા રહ્યા. પડોશમાં જ ભારતનું ના ઉપજતું હોય તો વિશ્વગુરુ કેવી રીતે બનવાનું? પાકિસ્તાન સાથેના સંબંધો જુદી વાત છે, કેમ કે તેની સાથે ઐતિહાસિક અને અન્ય પરિબળો જોડાયેલા છે, પણ નેપાળ અને શ્રીલંકા જેવા દેશો માટે ભારતે વિશેષ વિદેશ નીતિ ઘડવી પડે. તે વાત નરેન્દ્ર મોદી ધ્યાને લઈ રહ્યા છે અને સાથોસાથ ચીનનો સામનો કરવા માટેની નીતિને પણ તેની સાથે જોડી રહ્યા છે. યાદ રહે, શ્રીલંકામાં પણ ચીન એક બંદર વિકસાવી રહ્યું છે અને તેની સાથે દ્વિપક્ષી સંબંધો મજબૂત કરવા માટે વિશેષ પ્રયાસો કરી રહ્યું છે.